Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Číslo: 3 Pv 166/14/8810	Spišská Nová Ves, 10.11.2015 
EEČ : 2-68-1474-2015

U Z N E S E N I E

Trestná vec:	obv. XXXXX a spol. 
Trestný čin:	Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Spišská Nová Ves

Podľa § 217 odsek 1 Trestného poriadku vyslovujem, že obvinení:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
ktorá je trestne stíhaná pre trestný čin:
- Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  
2. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
ktorý je trestne stíhaný pre trestný čin:
- Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 8.10.2014 spisová značka 3 Pv 166/14/8810 ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v období od 01. septembra 2013 do 31. januára 2014 v Levoči, ako rodičia ml. XXXXX, nar. XXXXX, žiaka I. B triedy na Strednej odbornej škole v Spišskej Novej Vsi, ul. Markušovská cesta č. 4, aj napriek viacerým upozorneniam zo strany školy, nedbali o to, aby ich syn riadne chodil do školy, umožnili mu viesť záhaľčivý život, následkom čoho ml. XXXXX v uvedenom období školského roka 2013/2014 vymeškal 176 neospravedlnených vyučovacích hodín, čím ho takto vystavili nebezpečenstvu spustnutia.

Uznesením prokurátora Okresnej prokuratúry Spišská Nová Ves zo dňa 8.10.2014, spisová značka 3 Pv 166/14/8810 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
2. XXXXX, dátum narodenia: XXXXX  
	12 mesiacov
 
Odôvodnenie: 
           XXXXX prokuratúry Spišská Nová Ves uznesením sp. zn. 3Pv 166/14/8810 zo dňa 08.10.2014 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obvineným XXXXX a XXXXX pre prečin ohrozovania mravnej výchovy mládeže podľa § 211 ods. 1 písm. b) Trestného zákona na tom skutkovom základe, že v období od 01. septembra 2013 do 31. januára 2014 v Levoči, ako rodičia ml. XXXXX, nar. XXXXX, žiaka I. B triedy na Strednej odbornej škole v Spišskej Novej Vsi, ul. Markušovská cesta č. 4, aj napriek viacerým upozorneniam zo strany školy, nedbali o to, aby ich syn riadne chodil do školy, umožnili mu viesť záhaľčivý život, následkom čoho ml. XXXXX v uvedenom období školského roka 2013/2014 vymeškal 176 neospravedlnených vyučovacích hodín, čím ho takto vystavili nebezpečenstvu spustnutia.

	Pri rozhodovaní o podmienečnom zastavení trestného stíhania bola obvineným podľa § 216 ods. 2 Trestného poriadku určená skúšobná doba v trvaní 12 (dvanásť) mesiacov. 

Uznesenie o podmienečnom zastavení trestného stíhania nadobudlo právoplatnosť dňa 14.10.2014, skúšobná doba takto uplynula dňa 14.10.2015. 
	
Po uplynutí skúšobnej doby boli k osobám obvineným zabezpečené správy z Okresného riaditeľstva PZ, Odboru kriminálnej polície v Spišskej Novej Vsi a Okresného úradu, odboru všeobecnej vnútornej správy v Spišskej Novej Vsi. Podobne bol zabezpečený aktuálny odpis z registra trestov. 

Zo zabezpečených správ a podkladov je zrejmé, že obvinení XXXXX a XXXXX po právoplatnosti uznesenia o podmienečnom zastavení trestného stíhania neboli postihnutí za priestupok, trestne stíhaní a ani právoplatne odsúdení za žiadny iný trestný čin. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 ods. 2 Trestného poriadku, ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

	Podľa § 217 ods. 4 Trestného poriadku, právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku.

	U obvinených boli splnené všetky podmienky podľa § 217 ods. 1 Trestného poriadku, preto bolo rozhodnuté tak, ako je uvedené vo výrokovej časti tohto uznesenia.
  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Peter Kanárik 
	 prokurátor